
Y CYNGOR

Cofnodion ANGHYFYNGEDIG o’r cyfarfod a gynhaliwyd am 1.00pm Ddydd Iau 19 Mawrth 2026 yn Quay Place, campws Birmingham    

	Aelodau Cyngor PCYDDS a PC:
	Aelodau Cyngor PC:
	Aelodau Cyngor PCYDDS:

	Emlyn Dole (Cadeirydd)
	Dr Stuart Robb
	Richard Bills 

	Yr Athro Elwen Evans CB (Is-Ganghellor) 
	
	Jonathan Chitty 

	Timothy Llewelyn
	
	Dr Tracy Cruickshank

	Nigel Roberts
	
	Gwyneira Davies

	Dr Liz Siberry  
	
	Jonathan Pugh 

	
	
	Katrin Shaw

	
	
	

	Yn gweinyddu:
	
	

	Sarah Clark, Ysgrifennydd y Brifysgol a Chlerc i’r Cynghorau
	
	

	Sarah Evans, Prif Swyddog Cyllid 
	
	

	Peter Mannion, Prif Swyddog Gweithredu 
	
	

	Dr Chris Marshall, Pennaeth Staff
	
	

	Yr Athro Conny Matera-Rogers, Pro Is-Ganghellor (Rhyngwladol)
	
	

	Jane O’Rourke, Prif Swyddog Pobl
	
	

	Lynwen Davies (Cyfieithydd) 
	
	 

	Margaret Williams, Ysgrifennydd
	
	

	
	
	


Cyn y busnes ffurfiol, cafodd aelodau daith o gwmpas campysau Sparkhill a Quay Place.   

	Cofnod 
	Prif Bwyntiau Trafod 

	26.20 Ymddiheuriadau 
	Derbyniwyd ymddiheuriadau am absenoldeb gan yr aelodau canlynol: yr Athro Kyle Erickson, Geraint Evans, Rowland Jones, Jacqui Kedward, Chris Martin, Richard Norton, Emlyn Schiavone, Jennifer Taylor, Iwan Thomas a Deris Williams; ac o’r swyddogion Vanessa Cashmore, Sharron Lusher a’r Athro Mirjam Plantinga.

	26.21 
Datganiadau o Ddiddordeb
	DERBYNIODD y Cyngor y Datganiadau o Ddiddordeb a nodwyd yn adroddiad y Clerc (JC04880.

	26.22 Adroddiad y Cadeirydd
	DERBYNIODD y Cyngor adroddiad€ y Cadeirydd (JCO489). 
Gwnaeth y Cadeirydd: 
(a) groesawu Jonathan Chitty yn ffurfiol i’w gyfarfod cyntaf a chadarnhaodd fod y broses recriwtio ar gyfer aelodau ychwanegol o’r Cyngor yn parhau;  
(b) mynegi diolch i Dr Deborah Hughes fel aelod o staff y Cyngor am ei chyfraniad ar ôl iddi ymddiswyddo o’r Brifysgol;  
(c) talu teyrnged i Dr Elizabeth Siberry a oedd yn mynychu ei chyfarfod Cyngor olaf, gan nodi ei chyfraniad enfawr fel aelod annibynnol o’r ddau Gyngor ac fel Cadeirydd y Pwyllgorau Taliadau ac Enwebiadau a Llywodraethu; 
(d) mynegi diolch yn ei habsenoldeb i Jennifer Taylor, Llywydd Undeb y Myfyrwyr Campws Caerfyrddin am ei chyfraniad yn ystod ei thymor, gan nodi ei bod wedi sefyll i’w hethol yn Llywydd Undeb Cenedlaethol Myfyrwyr Cymru, ac roedd yn disgwyl ei chanlyniad yn fuan;  
(e) llongyfarch Gwyneira Davies ar ei hail-ethol yn Llywydd Campysau Llundain a Birmingham;     
(f) crynhoi cyfarfod diwethaf Cadeiryddion Prifysgolion Cymru (ChUW) a oedd wedi cynnwys cyflwyniadau gan Medr a Llywodraeth Cymru ar gyllid y sector AU; etholiadau’r Senedd sydd ar ddod; a recriwtio myfyrwyr ar draws y sector;
(g) gwerthuso aelodau cyfarfod diweddar Y Ganolfan Dysgu Cymraeg Cenedlaethol a chanmol eu llwyddiant o gyrraedd y garreg filltir o 20,000 o ddysgwyr Cymraeg yn ystod y flwyddyn ddiwethaf.  Roedd wedi rhannu llongyfarchiadau ar ran y Cyngor gyda’r Prif Weithredwr ar y cyflawniad hwn.  

	26.23 adroddiad yr Is-Ganghellor 
	DERBYNIODD y Cyngor adroddiad yr Is-Ganghellor (JCO490). 
Gwnaeth yr Is-Ganghellor:
(a) hysbysu’r Cyngor ei bod wedi gwahodd Deon Campws Llundain a Deon Campws Birmingham i ymuno â’r Uwch Dîm Arwain;  
(b) diweddaru aelodau ar y gwaith sy’n cael ei wneud ar hyn o bryd ar strwythur presennol a dyfodol Grŵp PCYDDS, a’r camau sy’n cael eu cymryd i sicrhau ei fod wedi’i ffurfweddu’n briodol i wneud y mwyaf o’r cyfleoedd sydd ar gael i gefnogi dysgwyr sy’n mynd i mewn i’r sector trydyddol integredig yng Nghymru;  
(c) cyfeirio at yr argymhelliad diweddar i Gyngor PCYDDS ar gyfer penodi Pennaeth newydd ar gyfer Coleg Sir Gâr a Choleg Ceredigion: 
(d) adrodd ar drafodaethau cyfredol yn y sector ar gynaliadwyedd ariannol, ffocws Medr ar lywodraethu addysg bellach ac etholiadau i’r Senedd sydd i ddod;   
(e) adrodd yn rhinwedd ei swydd fel Cadeirydd Prifysgolion Cymru ei bod wedi cwrdd â nifer o wleidyddion i drafod yr heriau sy’n wynebu’r sector AU ac y byddai’n parhau i ymgysylltu â nhw i gynrychioli buddiannau’r Brifysgol a’r sector.  
Croesawodd yr Aelodau gynnydd o ran ailddatblygu cyfleoedd cynadledda yn Llambed, gan nodi bod y gymuned leol wedi rhoi adborth cadarnhaol ar y mater.  Talodd yr Is-Ganghellor deyrnged i rôl y Dirprwy Is-Ganghellor Cyswllt (Gwasanaethau Cymraeg) wrth ailsefydlu cyrsiau preswyl Cymraeg ar y campws. 

	26.24 Undeb y Myfyrwyr 
	DERBYNIODD y Cyngor adroddiad Undeb y Myfyrwyr (JCO491).
Gwnaeth Llywydd Undeb y Myfyrwyr grynhoi’r adroddiad, gan nodi: 
(a) ymgysylltiad â Medr ar ddrafftio’r Cod Ymgysylltu â’r Cynllun Diogelu Dysgwyr;  
(b) llwyddiant yn y gwasanaeth a ddarparwyd i gefnogi cyfraddau cadw; 
(c) gweithio i gefnogi llais y myfyriwr trwy gynrychiolwyr cwrs a phenodi Swyddogion rhan amser;
(d) cyfleoedd a ddarparwyd i fyfyrwyr ymgysylltu mewn digwyddiadau chwaraeon a digwyddiadau traws cwricwlaidd a’r adborth cadarnhaol a ddarparwyd;  
(e) ffocws presennol a dyfodol Llywyddion y tri Champws. 
Croesawodd yr Aelodau'r adroddiad ac estynnodd ddiolch am y cyfle i gwrdd â myfyrwyr cyn cyfarfod y Cyngor.  Estynnodd ddiolchiadau ychwanegol i Lywydd Caerfyrddin sy’n ymadael am ei harweinyddiaeth a’i gwaith yn ymgysylltu â staff ar draws pob un o gampysau’r Brifysgol yn ystod ei chyfnod fel Llywydd. 

	26.25 Diweddariad Ariannol 
	Mae hon yn EITEM GYFYNGEDIG ac adroddwyd o fewn cofnodion cyfyngedig y cyfarfod.


	26.26 Adroddiad Cydraddoldeb Blynyddol PCYDDS ac Adroddiad Bwlch Cyflog rhwng y Rhywiau   
	YSTYRIODD y Cyngor yr Adroddiad Cydraddoldeb Blynyddol a’r Adroddiad Bwlch Cyflog rhwng y Rhywiau (JCO493).
 Atgoffodd y Prif Swyddog Pobl (CPO) y Cyngor fod  yn ofynnol  i'r Brifysgol gyhoeddi Adroddiad Cydraddoldeb Blynyddol a  data Bwlch Cyflog erbyn 31 Mawrth 2026. Mae'r Adroddiad Cydraddoldeb Blynyddol yn mesur cynnydd yn erbyn y Cynllun Cydraddoldeb Strategol (2024-28), gan ddarparu dadansoddiad manwl o broffiliau staff a myfyrwyr sy'n deillio o ddata a ddarperir gan HESA. Nododd y Cyngor fod y cynnydd a wnaed yn ystod y deuddeg mis diwethaf, gan gynnwys penodiadau lefel strategol allweddol, cyflawni Gwobr Efydd y Siarter Cydraddoldeb Hiliol, ochr yn ochr ag ymgorffori dulliau cydraddoldeb ac amrywiaeth yn y Strategaeth Gwella Dysgu ac Addysgu a'r Strategaeth Llwyddiant Academaidd.
Y Bwlch Cyflog rhwng y Rhywiau cymedrig  ar gyfer 31 Mawrth 2025 oedd 3.8%, gostyngiad o 1.7% o'i gymharu â  data 31 Mawrth 2024. Felly, roedd yn ofynnol i'r Brifysgol lunio cynllun gweithredu i fynd i'r afael â'r bwlch cyflog. Cafodd y cynllun gweithredu ei gynnwys yn yr adroddiad.

	26.27 Adroddiad y Pwyllgor Archwilio a Risg   
	DERBYNIODD y Cyngor adroddiad cyfarfod y Pwyllgor Archwilio a Risg a gynhaliwyd ar 5 Mawrth 2026 (JCO494).
Wrth gyflwyno’r adroddiad tynnodd Cadeirydd y Pwyllgor Archwilio a Risg sylw’r aelodau yn benodol at: 
(a) y Grŵp Llywodraethu a oedd wedi derbyn sicrwydd sylweddol yn yr archwiliad mewnol yn ddiweddar;  
(b) cynnydd a wnaed mewn perthynas ag argymhellion yr  adroddiad archwilio mewnol Iechyd a Diogelwch;
(c) dau risg sy’n dod i’r amlwg a gofnodwyd yn y Gofrestr Risg;
(d) proffil risg uwch ar gyfer sefydlogrwydd ariannol.  
Rhoddodd y Prif Swyddog Gweithredu (COO) fanylion ychwanegol am y Gofrestr Risg a'r camau sy'n cael eu cymryd gan y Brifysgol i fynd i'r afael ag eitemau.
Ymatebodd y Prif Swyddog Gweithredu i gwestiynau ynglŷn â'r achosion diweddar o lid yr ymennydd yng Nghaint ac amlinellodd y camau sy'n cael eu cymryd gan y Brifysgol ar draws ei holl gampysau.
DERBYNIODD y Cyngor y Gofrestr Risg Corfforaethol (JCO506).

	26.28 Adroddiad Pwyllgor Adnoddau a Pherfformiad 
	DERBYNIODD y Cyngor adroddiad cyfarfod y Pwyllgor Archwilio a Risg a gynhaliwyd ar 12 Chwefror 2026 (JCO495).
Adroddodd y Clerc fod cyfarfod ychwanegol o’r Pwyllgor Adnoddau a Pherfformiad wedi’i amserlenni ar gyfer 27 Ebrill er mwyn ystyried materion Ystadau. 
DERBYNIODD y Cyngor:  
(a)  adroddiad monitro Cynllun Blynyddol (JCO507);
(b) adroddiad Mentrau Ystadau Allweddol (JCO509).  
CYMERADWYODD y Cyngor y Strategaeth Cynaliadwyedd Amgylcheddol (JCO508). 

	26.29 Adroddiad y Senedd
	DERBYNIODD y Cyngor adroddiad cyfarfod y Senedd a gynhaliwyd ar 25 Chwefror 2026 (JCO496a).
Tynnodd sylw'r Is-Ganghellor at y Strategaeth Ymchwil ac Arloesi 2025-2030, gan nodi ei rôl bwysig wrth adlewyrchu diwylliant ac uchelgeisiau’r Brifysgol, wrth baratoi ar gyfer yr asesiad Rhagoriaeth Ymchwil sydd ar ddod yn 2029.   
CYMERADWYODD y Cyngor y Strategaeth Ymchwil ac Arloesi (JCO510). 

	26.30 Adroddiad Blynyddol y tabl Cynghrair  
	DERBYNIODD y Cyngor Adroddiad Blynyddol y Tabl Cynghrair (JCO496b). 
Adfyfyriodd yr adroddiad ar berfformiad y Brifysgol yn nhablau cynghrair 2026 a rhyddhawyd yn ystod 2025. Cyfeiriwyd Aelodau at yr ymdrechion sy’n cael eu gwneud i wella perfformiad mewn perthynas â chanlyniadau graddedigion a oedd wedi cynnwys cynllun gweithredu tymor byr a hirdymor i wella canlyniadau.   

	26.31 Cofnodion  
	CYMERADWYODD y Cyngor Cofnodion y cyfarfod a gynhaliwyd ddydd Iau 22 Ionawr 2026, (JCO497b). 

	26.32 Datganiad Caethwasiaeth Fodern 
	CYMERADWYODD y Cyngor y Datganiad Caethwasiaeth Fodern a Masnachu Pobl 2024/25 (JCO498).

	26.33 Cofrestriad Medr
	DERBYNIODD y Cyngor ddiweddariad ar drefniadau ynghylch cael mynediad at y Gofrestr Medr newydd ar gyfer Darparwyr Addysg Uwch (JCO499).  
Gan nodi'r amserlenni a'r bwriad i gyflwyno cais ym mis Mehefin 2026, CYMERADWYODD y Cyngor y cynnig i'w gyflwyno ar gyfer mynediad yng nghategori Addysg Uwch (Craidd) y Gofrestr.

	26.34 Adolygiad Cwricwlwm
	DERBYNIODD y Cyngor ddiweddariad ar gyfer yr Adolygiad Cwricwlwm (JCO500). 

	26.35 Gweithred y Cadeirydd 
	DERBYNIODD y Cyngor yr adroddiad ar Weithred y Cadeirydd (JCO501). 

	26.36 Sêl y Brifysgol 
	DERBYNIODD y Cyngor yr adroddiad ar y defnydd o Sêl y Brifysgol (JCO502).

	26.37 
Datganiadau o Ddiddordeb
	Ni adroddwyd unrhyw ddatganiadau buddiant ychwanegol yn ystod y cyfarfod. 

	26.38 Dyddiad y cyfarfod nesaf 
	Wrth gau’r cyfarfod, diolchodd y Cadeirydd staff a myfyrwyr campws Birmingham am y trefniadau a’r croeso.  
Cynhelir y cyfarfod nesaf ar 02 Gorffennaf 2026 yn Abertawe. 



Daeth y cyfarfod i ben am 3:00 p.m. 

